In 2010 het Volkswagen Suid-Afrika die legendariese Citi Golf vervang met die Polo Vivo, wat op sy beurt op die vierde geslag Polo gebaseeer was.
Die uitstaande kenmerk van die vooraansig van die nuwe Polo Vivo is die herontwerpte voorstamper en groter onderste luguitlaat. Aan die agterkant is daar ‘n breër paneel vir die nommerplaat en die agterligte is herontwerp. Die mees opvallende kenmerk wat die profiel van die motor betref, is nuwe wiele; 14 duim-staalwiele met wieldoppe vir die Trendline en Comfortline, opsionele allooiwiele van vyftien duim vir albei hierdie spesifikasievlakke, sestienduim-allooiwiele vir die Highline en sewentienduim-allooiwiele vir die GT.